Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 756/11/8802	Košice I, 1.4.2014
EEČ : 2-63-134-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.12.2011 v čase okolo 09.10 hod. v OD TESCO, na ul. XXXXX v XXXXX odcudzila na predajnej ploche na oddelení obuvi tovar a to tak, že si vyzula svoje topánky a obula si nové, pričom staré nechala na oddelení a druhý pár topánok si dala do tašky, ktorú mala pri sebe, následne na to prišla na oddelenie textilu a v skúšobnej kabínke odcudzila 1 ks modré nohavice, ktoré si vložila do tašky a s uvedeným tovarom prešla cez pokladničnú zónu bez zaplatenia, čím takto pre TESCO STORES SR, a.s. Kamenné nám. 1/A, Bratislava spôsobila škodu vo výške 44,85 €, nakoľko tovar poškodila,  pričom takéhoto konania sa dopustila aj napriek tomu, že za taký čin už bola postihnutá blokovou pokutou na mieste vo výške 30,-€ hliadkou OO PZ v Humennom dňa 04.03.2011 č. A 457140-457142 za priestupok proti majetku podľa § 50 ods. 1 zák. č. 372/90 Zb. o priestupkoch, ktorú aj toho dňa zaplatila

lebo je trestné stíhanie neprípustné podľa § 9 odsek 1 písmeno d

Odôvodnenie:

	Uznesením prokurátora Okresnej prokuratúry XXXXX XXXXX zo dňa 19.12.2011 sp. zn. 3 Pv 756/11, bolo podľa § 216 ods. 1 Trestného poriadku podmienečne zastavené trestné stíhanie proti XXXXX za prečin krádeže podľa § 212 ods. 2 písm. f / Trestného zákona, na tom skutkovom základe, ako je uvedené vo výrokovej časti tohto uznesenia. 

	Podľa § 216 ods. 2 Trestného poriadku bola obvinenej určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 31.12.2011, teda skúšobná doba uplynula dňa 31.12.2012.

Dňa 31.07.2012 bolo Ústavom na výkon väzby a Ústavom na výkon trestu odňatia slobody v Košiciach, ul. Floriánska č. 18  oznámené, že dňa 07.12.2012 o 18.00 hod. došlo k úmrtiu obvinenej XXXXX, Uvedená skutočnosť je potvrdená aj z listu o prehliadke mŕtveho a hlásenia o úmrtí. 

Na základe tejto skutočnosti bolo prokurátorom Okresnej prokuratúry XXXXX XXXXX dňa 25.02.2014 vydané uznesenie o pokračovaní trestného stíhania podľa § 217 ods. 1 Trestného poriadku, nakoľko z dôvodu úmrtia obvineného počas plynutia skúšobnej doby podmienečného odsúdenia, nebolo možné rozhodnúť o jeho osvedčení, uznesenie nadobudlo právoplatnosť dňa 11.03.2014. 

Podľa § 215 ods. 1 písm. d / Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	Podľa § 9 ods. 1 písm. d / trestného poriadku. Trestné stíhanie nemožno začať, a ak bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

	S poukazom na všetky uvedené skutočnosti, je zrejmé, že XXXXX, nar. XXXXX zomrela dňa 27.07.2012, bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. d /  Trestného poriadku s použitím § 9 ods. 1 písm. d / Trestného poriadku zastaviť.   

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Krajskú prokuratúru v Košiciach prostredníctvom tunajšej prokuratúry. Sťažnosť má odkladný účinok. 

Mgr. Jozef Stanko
prokurátor